**Foglalkozásterv**

**Szitakötő 61. lapszám**

**Vibók Ildi: Családtag vagy idegen**

(II-III-IV.oszt.)

1. Hangulatkeltés - ráhangolódás a témára:

Képkirakós játékkal kezdjük a foglalkozást. Puzzle 4 csoportban.

(kutya, macska, hörcsög, nyuszi vagy papagáj) Állatnevek gyűjtése.

1. Beszélgetés: Meséljetek a házi kedvencetekről, a hobbi állatkátokról, állat-pajtiról!

 Milyen volt, amikor megkaptad? Tudtál-e róla előre? Vagy meglepetés volt? Vadidegenként nézegettétek, méregettétek egymást? Netán te választottad őt? Beszélgettetek róla előzőleg a szüleiddel, nagyszülőkkel? Felkészültetek a fogadására? Barátok lettetek azonnal, vagy csak idővel? Miben különbözik a te kisállatod, pl. kutyád a szomszédétól, egy idegen kutyától?

Kiosztjuk a Szitakötő folyóiratokat. (61. lapszám, 14. oldal)

1. Témabejelentés:

Elolvassuk **Vibók Ildi: Családtag vagy idegen** c. ismeretterjesztő szövegét, majd beszélgetünk az olvasottakról:

Miért nem menő eleven nyuszit ajándékozni/kérni húsvétra, vagy bármilyen más állatot ajándékozni szülinapra, karácsonyra, bármilyen alkalomra?

1. Kis vitakör: Egyesek amellett állnak ki, hogy jobb egy plüssjáték állatka/ a másik csapat pedig amellett érvel, hogy csak az élő állatka az igazi.

Akinek nincs állatkája, de szeretne, hogyan győzhetné meg a szüleit, hogy már tud felelősséggel gondoskodni egy élő állatkáról? Adjunk neki tanácsot, ötleteket!

Mit kell tudni az állattartásról? Minek kell alaposan utánanézni, mielőtt állatot választunk/viszünk haza?

1. Újraolvassuk az utolsó részt: Fontos tudnivalók az állattartásról.

Hogyan legyél jó gazdi és igaz barát?!

1. Befejezés: Kisállatos rövid videókat nézünk a laptopon. A gyerekek vicces történeteket mesélnek, kedves emlékeket idéznek fel kedvencükről, a közös időtöltésről, játékról...
2. Rajzon mutatják be kis barátjukat.

*A kutyám (cicám...) és én* – rajz filctollakkal, festés temperával, vagy készülhetnek hajtogatott origami állatfigurák is (kutya, cica, halak ...), mozaikkép stb., különböző technikákkal.

\*Filmajánló/ rövid bejátszás: Kis kedvencek titkos élete 3/indavidea.hu <https://indavideo.hu/video/A_kis_kedvencek_titkos_elete_FullHD> (gyermek/kaland animációs film)

 Kiss Csilla-Anikó, Szent László Iskola Nagyvárad, III.o.